A Bizottság 3974/88/EGK rendelete

(1988. december 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3174/88/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 20-án.

a Bizottság részéről

Cockfield

alelnök

[1] HL L 298., 1988.10.31., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Mesterséges, y-típusú zeolit, rúd alakban, amely legfeljebb 11 tömegszázalék nátriumot tartalmaz nátrium-oxid formájában. A terméket katalizátorok gyártására használják. | 38239020 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3823, a 382390 és a 38239020 KN-kód megfogalmazása határozza meg. |

A terméket ioncserélőnek tekintik. Lásd még a 38239020 kódhoz fűzött magyarázó megjegyzéseket. |

2.Klavulánsav INN (50 tömegszázalék), káliumsó és mikrokristályos cellulóz keveréke antibiotikum alapú orvosi termékekbe történő keverésre. | 38239091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3823, a 382390 és a 38239091 KN-kód megfogalmazása határozza meg. |

A termék nem felel meg a 29. árucsoporthoz fűzött 1. f) megjegyzésnek. |

Ez egy köztes készítmény, amely szintén nem rendelkezik a 30. árucsoport szerinti gyógyszerkészítmények jellemzőivel, és amire a 3907 KN-kód megfogalmazása vonatkozik. |

3.Tetrabróm-(biszfenol A) polikarbonát, amelynek átlagos molekulatömege 3000. | 39074000 | A besorolást a Kombinált Nómenklatúra 1. és 6. általános értelmezési szabályának rendelkezései, a 39. árucsoporthoz fűzött 3. c) megjegyzés, valamint a 3907 és a 39074000 KN-kód megfogalmazása határozza meg. |

--------------------------------------------------